**Dacă...**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă nu-mi dai liniștea

Fă-mă, Doamne, praf de stea

Fă-mă vis, fă-mă lumină

Fă-mă-o mare lină, lină

Fără valuri înspumate

Sparte de diguri înalte.

Fă-mă-n zori un bob de rouă

Să încep o viață nouă.

Mai rupe din lanț o za

Și mă-nvață a zbura.

Fă-mă dor, fă-mă alint

Fă-mă-o aripă de vânt.

Fă-mă-un fir de trandafir

Și stropește-mă cu mir

Să îmi vindeci rănile

Să-nflorească visele.

Sau...

Fă-mă una cu pământul

Să nu-i mai aud cuvântul

Fă-mă praf și fă-mă scrum

La moară să fiu uium

Fă-mă bocet, fă-mă cânt

Pe îngeri să îi încânt

De demoni să mă păzească

Ortul să nu-l irosească.